  Анжелика Тихонова корреспондент Удмуртиысь гурт возёсъёс вуоно арлы кидыс дасян бордын тыршо. Со сярысь элькунысь гурт возёсъя но сиён-юонъя министерстволэн пресс-службаез ивортэ. Чакламъя, 2020-тӥ арлы элькунын 68 сюрс 200 тонна кидыссэс дасяно. Шуркынмон кутсконлы валэс юослэн но тысё но пуртэсо будосъёслэн кидысъёссы 97 процентлы тырмытэмын ини, трос аръёс ӵоже будӥсь турын кидыс – 80 процентлы, етӥн кидыс – 68 процент, озьы ик толйись юослэн кидысъёссы 82 процентэз дасямын.  Ёросъёс пӧлын валэс ю кидыссы тужгес но трос дасямын ини Ува ёросын (97 процент), Дэбес ёросын (93 процент) но Балезино ёросын (90 процент). Нош Вотка ёросын 54 процент гинэ ай. Оглом учконо ке, та лыдпусъя сизьым ёросъёс бере кылё. Кидысъёслэсь, мындалазэ сяна, ӟечлыксэс но чаклало. 76 процент эскеремъёсыз валэс ю но тысё но пуртэсо кидысъёс пӧлысь 74 процентэз вылӥ ӟечлыкоен лыдъямын. Та ласянь тужгес умой Дэри но Каракулино ёросъёсысь гурт возёсъёс ужало. Отын вань кидысъёссы кондиционноесь. Кидысъёсты кизьыны дасян ужъёсты вуоно арын тулысозь азинтозы.  Тегъёс: Удмуртия гуртвозёс гуртвозёсъяминистерство кидыс  